Diari Oficial de la Generalitat Valenciana


Sumari del DOGV 7909, del 03-11-2016 (2016/8089)

RESOLUCIÓ de 19 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients número 111/15-EAE Bèlgida, 117/15-EAE Aldaia i 120/15-EAE Alcublas.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7909

Data del DOGV
:   03-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8089


Data del document
:   19-09-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 19 de setembre de 2016, de la Direcció General de Medi Natural i d'Avaluació Ambiental, per la qual s'ordena la publicació dels informes ambientals i territorials estratègics corresponents als expedients número 111/15-EAE Bèlgida, 117/15-EAE Aldaia i 120/15-EAE Alcublas. [2016/8089]  
D'acord amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, pel qual s'estableix la publicació en el Diari Oficial de la Comunitat Valenciana de l'informe ambiental i territorial estratègic, resolc:  
  
Publicar en el Diari Oficial de la Comunitat Valenciana els informes ambientals i territorials estratègics corresponents als expedients 111/15-EAE Bèlgida, 117/15-EAE Aldaia i 120/15-EAE Alcublas.  
  
  
«Informe ambiental i territorial estratègic  
Expedient: 111/1777-IKE.  
Títol: Pla de reforma interior de modificació de l'Àrea de Repartiment 2 (AR-2) del Pla General.  
Promotor: Ajuntament de Bèlgida.  
Autoritat substantiva: Ajuntament de Bèlgida.  
Localització: Bèlgida (València).  
  
La Comissió d'Avaluació Ambiental, en sessió celebrada el 25 de maig de 2016, va adoptar l'acord següent:  
Vista la proposta de l'informe ambiental i territorial estratègic del Pla de Reforma Interior de Modificació de l'Àrea de Repartiment 2 (AR-2) del Pla General d'Ordenació Urbana (PGOU) de Bèlgida en els termes següents:  
El 26 de maig de 2015, va tindre entrada en el Registre General de la Conselleria d'Infraestructures Territori i Medi Ambient, remesa pel Servei Territorial d'Urbanisme, documentació relativa al Pla de Reforma Interior (PRI) de Modificació de l'Àrea de Repartiment 2 del PGOU de Bèlgida.  
  
1. Documentació presentada  
La documentació rebuda correspon al document inicial estratègic, en format paper, amb el contingut previst en els apartats 50.1 i 50.2 de la LOTUP, per considerar l'òrgan promotor que resulta d'aplicació el procediment simplificat.  
  
2. Planejament vigent  
El planejament vigent a Bèlgida és el Pla General d'Ordenació Urbana (PGOU) aprovat definitivament per la Comissió Territorial d'Urbanisme el 13 de maig de 2011 (BOP de 27.02.2012).  
El Pla General va ser avaluat ambientalment (núm. d'expedient 56/8606-HCG) i disposa de declaració d'impacte ambiental (DIA) emesa el 22 de maig de 2008 (DOCV 27.06.2012).  
  
3. Objecte, descripció/característiques de la modificació i justificació  
L'objecte del pla de reforma interior que es proposa és la redelimitació i reordenació de l'Àrea de Repartiment 2 (AR-2) del Pla General.  
L'AR-2 es troba al sud de l'àrea urbana, és d'ús residencial i comprén la zona posterior de les edificacions existents fins al límit del sòl urbà, el qual configura. Inclou part d'algunes d'aquestes edificacions, que per estar en sòl qualificat com a xarxa viària queden en situació de fora d'ordenació, i alguns patis posteriors.  
  
S'assenyala que l'objectiu perseguit amb la redelimitació i la nova ordenació és que puguen mantindre's algunes edificacions existents (actualment en fora d'ordenació) identificades en el document com a A, B, C i també alguns patis a què donen d'altres.  
  
  
  
Justificació, efectes previsibles i alternatives  
S'assenyala que «les edificacions existents, que limiten per la part posterior (amb) l'Àrea de Repartiment, tenen una antiguitat, algunes d'aquestes, superior als cent anys i formen part de les edificacions antigues del municipi. Algunes s'han reformat per a condicionar-les als temps actuals.»  
S'indica, a més, que les edificacions que es pretenen mantindre formen part de la trama urbana i han estat sempre habitades. El seu manteniment comportarà el dels vials existents actualment que, juntament amb les seues prolongacions, tindran un tractament de vianants i quedaran integrats en la xarxa viària.  
Amb el manteniment dels patis es pretén no anul·lar la il·luminació, ventilació i alleujament de les edificacions que hi donen i evitar que amb la reparcel·lació puguen canviar de titular i es generen servituds de llums i vistes.  
En la documentació s'assenyala que els efectes derivats del plan són nuls, atés que no es modifica l'ús, ni l'edificabilitat bruta, ni l'edificabilitat residencial, ni l'aprofitament tipus, ni l'aprofitament subjectiu. Per això no es proposen altres alternatives més enllà del pla vigent (alternativa 0) i del pla proposat (alternativa 1).  
De les dades contingudes en les fitxes de gestió aportades, corresponents al pla vigent i a la proposta, s'extrauen els valors següents:  
  
  
 Planejament vigent Pla de reforma interior  
Superfície de l'àmbit  
Edificabilitat total  
Edificabilitat residencial  
Aprofitament tipus  
Aprofitament subjectiu 13.525,94  
23.489,88  
23.489,88  
1,74  
1,74 12.042,51  
20.954,07  
20.954,07  
1,74  
1,74  
  
  
4. Consultes realitzades  
La direcció general competent en matèria d'avaluació ambiental, d'acord amb l'article 51.1 de la LOTUP, ha sotmés a consulta la documentació aportada, com a a administracions públiques afectades, a:  
  
  
Consulta Informe Administració consultada  
 23.05.2016 CITMA Servei Territorial d'Urbanisme  
05.06.2015 29.02.2015 CITMA Subdirecció General d'Ordenació, Planificació i ATE.  
Servei d'Infraestructura Verda i Paisatge  
05.06.2015   
27.04.2016  
 CITMA Subdirecció General de Medi Natural  
Servei d'Ordenació i Gestió Forestal (camins ramaders)  
  
  
Nota: els informes emesos es publicaran en la pàgina web juntament amb l'informe ambiental i territorial estratègic.  
  
  
5. Identificació i valoració dels possibles efectes sobre el medi ambient  
D'acord amb el que s'estipula en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, després de la consulta a les administracions públiques afectades a les quals fan referència els articles 48.d i 51.1 de la LOTUP.  
  
Camins ramaders i sòl forestal  
Segons la Llei 3/1995, de 23 de març, de Camins Ramaders (estatal), aquests són béns de domini públic de les comunitats autònomes, la continuïtat dels quals ha d'estar garantida i els amples legals dels quals s'han de respectar. Els camins ramaders, a més, formen part de la infraestructura verda, tal com estableix la LOTUP (art. 5).  
En l'informe d'11 d'abril de 2016, relatiu a camins ramaders, s'indica que per l'àmbit discorre l'assagador de la Plana, amb un ample de 8 m, classificat per l'Ordre del Ministeri d'Agricultura i Pesca de 15 de juliol de 1977 (BOE 223, 17 de setembre), que està sense delimitar, i assenyala que els camins ramaders han de grafiar-se en els instruments de planejament i integrar-se adequadament en l'ordenació urbana, atenent el que estableix la Llei 3/2014, d'11 de juliol, de la Generalitat, de Camins Ramaders (art. 20 i 21).  
No obstant això, en aquells trams d'aquests afectats per pas de zones urbanes, la seua amplària quedarà definitivament fixada quan es faça la delimitació. Aquesta no s'ha produït, raó per la qual s'emet informe favorable sempre que siga grafiada.  
En relació amb el sòl forestal, en informe de 3 d'agost de 2015 rebut s'assenyala que la proposta no afecta ni a terreny forestal ni a forest pública gestionada per la conselleria.  
Infraestructura verda i paisatge  
La infraestructura verda (art. 4 LOTUP) és el sistema territorial bàsic compost pels àmbits i llocs de més rellevant valor ambiental, cultural, agrícola i paisatgístic; les àrees crítiques del territori la transformació de les quals implique riscos o costos ambientals per a la comunitat, i l'entramat territorial de corredors ecològics i connexions funcionals que posen en relació tots els elements anteriors (entre els quals estan els camins ramaders).  
La infraestructura verda s'estendrà també als sòls urbans i urbanitzables, i comprendrà, com a mínim, els espais lliures i les zones verdes públiques més rellevants, així com els itineraris que en permeten la connexió. La planificació urbanística i territorial definirà i caracteritzarà la infraestructura verda amb caràcter previ a l'ordenació d'usos i activitats en el territori.  
De conformitat amb el que estableixen els art. 6 i 40 de la LOTUP, el paisatge ha d'integrar-se en la planificació territorial i urbanística, mitjançant la incorporació en els seus plans i projectes de condicionants, criteris o instruments de paisatge, en funció de l'abast de les seues determinacions i del paisatge afectat.  
El Servei d'Infraestructura Verda i Paisatge assenyala, en l'informe de 29 de febrer de 2016, que és de preveure que la modificació proposada «tinga incidència en el paisatge urbà, encara que no significativa, ja que afecta un àmbit que, encara que actualment configura vora urbana, no definirà la façana sud del municipi quan es desenvolupe el PGOU vigent, i es mantenen els vials amb caràcter de zona de vianants, amb la qual cosa s'afavoreix el caràcter del nucli urbà rural».  
Per això (atenent que no s'altera de manera significativa el caràcter del paisatge del nucli existent ni la percepció de la vora urbana actual) no es considera necessària la incorporació d'instrument de paisatge i per al cas que totes les determinacions afecten l'ordenació detallada, assenyala que, d'acord amb l'article 44 de la LOTUP, el competent per a valorar les possibles mesures d'integració paisatgística serà l'ajuntament.  
Patrimoni cultural  
Consultat l'Inventari General del Patrimoni Cultural Valencià, l'únic BIC que consta en el municipi és la torre del desaparegut castell palau dels Bellvís. El nucli històric delimitat en el PGOU no inclou els carrers afectats; les edificacions tampoc formen part de l'inventari. El retaule ceràmic de Sant Vicent, ubicat en l'arc d'un dels carrers l'ordenació del qual es proposa modificar no està entre els retaules ceràmics de rellevància local inventariats (retaules ceràmics de sant Josep, de sant Jaume i de sant Francesc Xavier).  
No es concreten els especials valors que exigisquen el seu manteniment, no obstant això, en la documentació s'assenyala que algunes de les construccions tenen una antiguitat superior als cent anys i que formen part de les edificacions antigues del municipi.  
  
Aspectes urbanístics  
El 23 de maig de 2016, el Servei Territorial d'Urbanisme assenyala que, a més de la redelimitació del PRI i l'AR-2, la proposta comporta una modificació d'alineacions fora del PRI. Considera, no obstant això, que la nova delimitació de l'Àrea de Repartiment AR-2 proposada no modifica l'ordenació de zones verdes vigent, ni l'aprofitament tipus o l'índex d'edificabilitat neta, i que es tracta d'una redelimitació d'un àmbit ja previst (no nou), per tant l'expedient afecta l'ordenació detallada.  
Informa, a més, que des del punt de vista de les seues competències urbanístiques, mentre no s'afecten altres determinacions, no es derivaran efectes significatius sobre el medi ambient i recorda que s'ha de remetre una còpia digital del pla per a la inscripció en el Registre Autonòmic d'Instruments de Planejament Urbanístic d'acord amb la LOTUP (art. 57.2).  
Realitzada l'anàlisi tècnica de la documentació presentada, consultada la cartografia temàtica del visor de la Generalitat i vistos els informes rebuts, es considera que el Pla de Reforma Interior de la Modificació de l'Àrea de Repartiment 2 del PGOU de Bèlgida proposat, que afecta únicament sòl urbà, i entre les vies l'amplària de les quals es proposa reduir a l'assagador de la Plana, que ha de quedar grafiat i integrat en l'ordenació i, per la seua condició de camí ramader, formar part de la infraestructura verda del municipi, sense perjuí que hagen de ser ateses les qüestions assenyalades en l'informe en matèria de camins ramaders, no presenta efectes significatius sobre el medi ambient.  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix, en l'article 22, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons el que estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que el pla avaluat no influeix en altres plans o programes; no té incidència en el model territorial vigent en el municipi ni produeix increment significatiu en el consum de recursos i que no comporta afecció sobre elements del patrimoni natural, tenint en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de Pla de Reforma Interior Modificació de l'Àrea de Repartiment 2 del PGOU de Bèlgida no presenta efectes significatius sobre el medi ambient.  
D'acord amb el que s'ha exposat, es proposa emetre informe ambiental i territorial estratègic favorable, per no tindre efectes significatius sobre el medi ambient d'acord amb el procediment simplificat d'avaluació ambiental i territorial estratègica, del Pla de Reforma Interior Modificació de l'Àrea de Repartiment 2 del PGOU de Bèlgida i, per tant, correspon continuar la tramitació del pla d'acord amb la seua normativa sectorial, si bé hauran de complir-se els condicionants següents:  
- S'ha de grafiar el camí ramader afectat i integrar-lo en l'ordenació urbana adequadament, tal com estableix la legislació sectorial autonòmica.  
- Abans de l'aprovació definitiva, caldrà obtindre el preceptiu informe en matèria de patrimoni cultural.  
Segons el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera aprovat el pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
Per tant, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica del Pla de Reforma Interior de Modificació de l'Àrea de Repartiment 2 del PGOU de Bèlgida, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar a les persones interessades que contra aquesta resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa li notifique perquè en prenga coneixement i a l'efecte oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, d'acord amb el que s'autoritza en l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 25 de maig de 2016.- El secretari de la Comissió d'Avaluació Ambiental: José del Valle Arocas.»  
  
  
  
«Informe ambiental i territorial estratègic  
Expedient: 117/0297-JWG.  
Títol: Modificació puntual número 34 del Pla General d'Aldaia.  
Promotor: Ajuntament d'Aldaia.  
Autoritat substantiva: Comissió Territorial d'Urbanisme.  
Localització: Aldaia (València).  
  
La Comissió d'Avaluació Ambiental, en sessió celebrada el 25 de maig de 2016, va adoptar l'acord següent:  
Vista la proposta de l'informe ambiental i territorial estratègic de la Modificació Puntual núm. 34 del Pla General d'Aldaia, en els termes següents:  
  
A) Documentació aportada  
Amb data 8 de juny de 2015 va tindre entrada en el Servei d'Avaluació Ambiental Estratègica l'escrit del Servei Territorial d'Urbanisme de València, on es traslladava la sol·licitud efectuada per l'Ajuntament d'Aldaia per a iniciar el procés d'avaluació ambiental i territorial estratègica de la Modificació Puntual núm. 34 del Pla General d'Aldaia.  
  
La sol·licitud adjunta el document inicial estratègic i l'esborrany de la modificació puntual. La documentació aportada, en format paper, és analitzada per aquest servei i atés que s'han detectat alguns errors en la documentació que ens han remés, es realitza un requeriment, amb data 19 de juny de 2015, a l'Ajuntament d'Aldaia, perquè esmenen la documentació i que es remeta, com més prompte millor, en format paper i digital.  
Amb data 1 de desembre de 2015, es rep del Servei Territorial d'Urbanisme de València una nova sol·licitud de l'Ajuntament d'Aldaia, on se sol·licita l'inici del procés avaluació ambiental i territorial estratègica de la Modificació Puntual núm. 34 del Pla General d'Aldaia, i s'aporta, en aquesta ocasió, la documentació esmenada d'acord amb el requeriment realitzat pel Servei d'Avaluació Ambiental Estratègica.  
  
Aquesta documentació aportada, en format paper i digital, està d'acord amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
B) Planejament vigent  
El planejament municipal vigent és el Pla General d'Aldaia, aprovat mitjançant l'Acord de la Comissió Territorial d'Urbanisme de 5 de gener de 1990 (BOPV 13.02.1990 i DOGV 04.12.1990), les normes urbanístiques del qual es van publicar en el BOP del 21.12.1990.  
El vigent Pla General d'Aldaia no disposa d'avaluació ambiental.  
  
  
C) Modificació puntual número 34 del Pla General d'Aldaia: objecte i justificació  
Tal com indica el document inicial estratègic (DIE) i l'esborrany de la Modificació Puntual núm. 34, en el vigent planejament (1990) s'arreplega, en l'article 86.15, de forma genèrica, les afeccions aeroportuàries sobre el terme municipal d'Aldaia, de la manera següent:  
  
«Atés que el terme d'Aldaia queda situat en la zona d'afecció de l'aeroport i la base militar aèria de Manises i, conseqüentment, per la reglamentació especifica en aquesta matèria, caldrà ajustar-se a la tramitació establida pel que fa a l'autorització de l'alçària tant de l'edificació com de qualsevol element que es pretenga disposar sobre aquesta».  
  
Si bé indiquen que aquesta tramitació se segueix escrupolosament en el municipi, la modificació puntual número 34 del Pla General té per objecte determinar les afeccions que implica, sobre el terme municipal d'Aldaia, la presència de l'Aeroport de València; en concret, arreplegar en les normes urbanístiques del pla general les determinacions relatives a garantir el compliment de les restriccions o limitacions establides per la normativa vigent per a les zones afectades per les esmentades afeccions aeroportuàries, específicament, quant a les servituds aeronàutiques, les servituds acústiques i l'àrea de cautela aeroportuària definida en el Pla director de l'Aeroport de València (aprovat mitjançant l'Ordre FOM/3417/2010, de 29 de novembre).  
En aquest sentit, també s'incorporen els plans que reflecteixen aquestes servituds.  
Per tant, l'objecte de la modificació puntual es concreta en aquests aspectes:  
1. Determinar les afeccions que implica sobre el terme municipal d'Aldaia l'existència de l'aeroport de València, que queda ubicat en terrenys dels veïns municipis de Manises i Quart de Poblet.  
2. Arreplegar en les normes urbanístiques del Pla General d'Aldaia, de forma més adequada, les restriccions i limitacions imposades per la normativa sectorial vigent en relació amb les servituds aeronàutiques, les servituds acústiques i l'àrea de cautela aeroportuària definida en el Pla director de l'Aeroport de València (Ordre FOM/3417/2010, de 29 de novembre).  
3. Facilitar als ciutadans la informació de les afeccions derivades de tindre com a veí l'aeroport de València.  
Es justifica, per tant, la proposta de modificació puntual núm. 34 del Pla General d'Aldaia basant-se en el compliment de l'obligació d'arreplegar en el planejament, de forma més adequada que en la redacció vigent, la delimitació de perímetres d'afecció i protecció exigits per la legislació sectorial, de conformitat amb article 21.1.e de la LOTUP, que comprén la documentació normativa, tant escrita com gràfica, i la regulació de les zones de servituds aeronàutiques legals corresponents a l'aeroport de València que determina la legislació sectorial en matèria aeronàutica i aeroportuària.  
D) Característiques de la modificació puntual del PP d'Aguamarça  
D.1. Àmbit de l'actuació  
Atés el caràcter normatiu d'aquesta proposta de modificació puntual, l'àmbit territorial es correspon amb la totalitat del terme municipal.  
  
D.2. Característiques  
La proposta de modificació puntual núm. 34 del Pla General pretén incorporar:  
1. Àrea de cautela aeroportuària. S'arreplega l'àrea de cautela que estableix el Pla director de l'Aeroport de València, en la qual es reserva sòl per a una futura ampliació de les infraestructures aeronàutiques, en concret, en forma d'una segona pista.  
2. Afeccions i servituds acústiques. En particular, s'arrepleguen les empremtes de soroll incloses en el Pla director de l'Aeroport de València.  
3. Afeccions i servituds aeronàutiques. S'incorporen els plans de les servituds aeronàutiques de l'aeroport de València.  
Per a recollir les afeccions i servituds mencionades, la proposta de modificació puntual núm. 34 del Pla General d'Aldaia rectifica les normes urbanístiques vigents de la manera següent:  
- S'afig un nou article que l'esborrany denomina «article 137. Zones d'afeccions legals corresponents a l'aeroport de València. Condicions particulars.»  
- Es modifica la redacció vigent de l'article 79. Instal·lació de grues, i inclou en l'apartat 79.2.a un procediment de control referent a les servituds aeronàutiques.  
- Es modifica la redacció vigent de l'article. 86.15 del PG vigent, que és el que actualment adverteix de l'obligació de tramitar l'autorització a tots els expedients de construcció o sobreelevació dels edificis.  
  
A més, la proposta es concreta amb informació gràfica i incorpora:  
  
1. Plànols amb la zona de servei aeroportuari i àrea de cautela. Plànols 01.a i 01.b.  
2. Plànols de qualitat acústica actual i afecció acústica horitzó 3. Plànols 02.a i 02.b.  
3. Plànols de servituds d'aeròdrom i instal·lacions radioelèctriques del plànol director de desenvolupament previsible. Plànols 03.0a i 03.0b.  
4. Plànols de servituds d'aeròdrom i instal·lacions radioelèctriques del Reial Decret 856/2008 (pel qual es modifiquen les servituds aeronàutiques de l'aeroport de València). Plànols 03.1a i 03.1b.  
5. Plànol de servituds d'operació d'aeronaus del Reial Decret 856/2008. Plànols 03.2a i 03.2b.  
6. Plànol d'alçària màxima de coronació permesa per zones. Plànol 04.  
D.3. Efectes previsibles sobre el medi ambient  
En el DIE es dóna a entendre que atés el caràcter normatiu de la proposta de modificació puntual es considera que aquesta no té efectes sobre el medi ambient.  
  
E) Consultes  
La direcció general competent en avaluació ambiental, d'acord amb l'article 51.1 de la LOTUP, ha sotmés a consulta la documentació aportada a les administracions públiques afectades següents:  
  
  
ADMINISTRACIÓ PÚBLICA CONSULTADA CONSULTA INFORME  
1 SERVEI TERRITORIAL D'URBANISME VALÈNCIA 08.01.2016 23.05.2016  
2 SDG DE PORTS, AEROPORTS I COSTES - Servei d'Administració de Ports i Aeroports 08.01.2016 02.03.2016  
3 MINISTERI DE FOMENT -   
DIRECCIÓ GENERAL D'AVIACIÓ CIVIL - SDG D'AEROPORTS I NAVEGACIÓ AÈRIA 08.01.2016 01.04.2016  
  
  
  
  
F) Identificació i valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, després de la consulta a les administracions públiques afectades a les quals fan referència els articles 48.d i 51.1 de la LOTUP.  
La proposta de modificació núm. 34 del Pla General d'Aldaia pretén incorporar en les normes urbanístiques, de manera més precisa i adequada, i les afeccions i les servituds aeroportuàries que sobre el territori, la seua planificació i les activitats que s'hi han de desenvolupar, es deriven de la presència de l'aeroport de València al terme municipal d'Aldaia.  
  
Tal com s'indica en el DIE i en l'esborrany de la modificació, en el planejament vigent d'Aldaia (1990) ja es consideren, encara que de forma genèrica, aquestes afeccions, i l'actuació de l'Ajuntament en temes urbanístics ha tractat de respectar i complir la normativa sectorial d'aplicació en aquells aspectes relacionats amb les servituds i afeccions aeroportuàries.  
Les servituds aeroportuàries i, per tant, les seues afeccions, estan vigents des de l'aprovació dels corresponents instruments i normatives sectorials que les defineixen i les estableixen. El fet d'incorporar al planejament d'Aldaia, tant amb informació gràfica, com amb determinacions urbanístiques, les mencionades afeccions i servituds aeroportuàries comporta, d'una banda, complir l'obligació legal que el planejament té de recollir-les i, d'una altra, facilita l'aplicació i la interpretació jurídica del planejament en aquelles zones del terme que estan afectades per aquelles servituds i afeccions.  
  
Les determinacions normatives que es pretenen incorporar amb la proposta de Modificació Puntual núm. 34 del Pla General d'Aldaia constitueixen ordenació estructural, ja que consisteix en la «Delimitació del perímetre d'afecció i protecció, exigits per la legislació sectorial» tal com recull l'article 21.1.e de la LOTUP.  
El Servei d'Administració de Ports i Aeroports, en el seu informe, rebut amb data 2 de març de 2016, indica que en l'Ordre FOM/3417/2010, de 29 de novembre, per la qual s'aprova el Pla director de l'Aeroport de València, s'estableix una àrea de cautela que permet l'ampliació de l'aeroport amb una segona pista. Considerant aquesta circumstància, el Servei d'Administració de Ports i Aeroports emet informe favorable a la Modificació Puntual núm. 34 del Pla General d'Aldaia, condicionada a recollir juntament amb l'àrea de cautela, establida en la mencionada Ordre FOM/3417/2010, la limitació d'alçàries màximes de les seues superfícies limitadores d'obstacles associades.  
  
L'informe de la Direcció General d'Aviació Civil, del Ministeri de Foment, rebut amb data 1 d'abril de 2016, realitza una detallada anàlisi de la proposta de modificació puntual núm. 34 del Pla General d'Aldaia, que podem resumir en els sis aspectes clau següents:  
  
1. Consideracions jurídiques  
L'informe que emet posseeix caràcter preceptiu i vinculant  
2. Normativa sectorial  
Manifesta que la proposta recull correctament la normativa sectorial d'aplicació (la qual havia sigut facilitada per aqueixa direcció general a l'Ajuntament d'Aldaia, en la nota tècnica que s'adjuntava a l'escrit evacuat amb data 03.06.2015).  
3. Sistema General Aeroportuari i Àrea de Cautela Aeroportuària.  
Indica que la proposta recull correctament l'àrea de cautela que estableix el Pla director de l'Aeroport de València, a fi de reservar sòl per a una futura ampliació de les infraestructures aeronàutiques, en els plànols 1.a i 1.b, denominats «Zona de servei aeroportuari i àrea de cautela».  
4. Afeccions acústiques  
En relació amb l'afecció acústica, s'indica que la proposta recull correctament, en els plànols 2.a i 2.b, denominats «Qualitat acústica actual afecció acústica horitzó 3», les empremtes de soroll incloses en el Pla director de l'Aeroport de València.  
Quant a les disposicions en matèria d'afeccions acústiques incloses en la proposta de modificació del planejament, la Direcció General d'Aviació Civil indica que en l'apartat 5.c de l'article 137 «Zones d'afeccions legals corresponents a l'aeroport de València. Condicions particulars», ha de corregir-se la referència feta a l'article 51 del Reial Decret Legislatiu 2/2008, de 20 de juny, pel qual s'aprova el Text Refós de la Llei del Sòl, per l'article 65 del Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana.  
Conclou que s'emet informe favorable a la modificació puntual núm. 34 del Pla General d'Aldaia quant a afeccions acústiques.  
  
5. Servituds aeronàutiques  
S'indica que la proposta incorpora entre els plànols els corresponents als de les servituds aeronàutiques de l'aeroport de València.  
  
A continuació, realitza una anàlisi de les afeccions de les distintes servituds aeronàutiques sobre el planejament, i conclou, en cada cas, sobre la possible vulneració de les limitacions d'alçàries. Resumim, a continuació, el que recull sobre això l'informe de la Direcció General d'aviació Civil:  
  
  
Juntament amb l'anàlisi d'afeccions sobre el territori, l'informe de la Direcció General d'Aviació Civil, del Ministeri de Foment, també aporta com s'hauria de procedir per a resoldre-les. En aquest sentit, resumim, a continuació, les consideracions més rellevants fetes per l'esmentada Direcció General d'Aviació Civil:  
  
  
En l'apartat «Disposicions en matèria de servituds aeronàutiques incloses en el planejament» (p. 20 de l'informe), la Direcció General d'Aviació Civil indica que la Modificació Puntual núm. 34 del Pla General d'Ordenació Urbana d'Aldaia proposa incloure en l'article 137 «Zones d'afeccions legals corresponents a l'aeroport de València. Condicions Particulars», una sèrie de disposicions en relació amb les servituds aeronàutiques que, a més de no considerar-se suficients per a assegurar el compliment de la normativa en matèria aeroportuària en el terme municipal, poden resultar confuses i donar lloc a errors d'interpretació.  
Per això, indica que el planejament hauria de modificar-se per a realitzar una sèrie d'esmenes i incorporacions amb què, entre altres qüestions, quede acreditada la prevalença de la normativa estatal en matèria de servituds aeronàutiques. En concret, proposa el següent:  
  
1. Redacció que hauria de tindre l'article 137  
2. Disposicions que han d'incloure les fitxes urbanístiques o, si escau, la corresponent normativa particular. En particular, fa referència a la fitxa urbanística del sector de sòl urbanitzable PP-1.  
Per tot l'anterior, la Direcció General d'Aviació Civil conclou emetre informe desfavorable de la Modificació Puntual núm. 34 del Pla General d'Aldaia quant a servituds aeronàutiques.  
En l'apartat «Acreditacions que ha de presentar l'Ajuntament d'Aldaia», la Direcció General d'Aviació Civil recull les acreditacions que hauria de presentar l'Ajuntament d'Aldaia a l'efecte d'acreditar la prevalença de la normativa estatal en matèria aeroportuària, en concret, en relació amb els àmbits de sòl urbà d'ús global residencial, sòl urbà d'ús global terciari, sector de sòl urbanitzable AM-3, tot aquests mencionats en el seu informe.  
6. Conclusió de l'informe de la Direcció General d'Aviació Civil  
  
Finalment, l'informe, tenint en consideració tot el que s'ha indicat anteriorment, conclou a emetre informe desfavorable a la la Modificació Puntual núm. 34 del Pla General d'Aldaia, el qual no podrà ser aprovat definitivament mentre que no dispose d'informe favorable exprés de la Direcció General d'Aviació Civil.  
El Servei Territorial d'Urbanisme de València, en l'informe de data 23 de maig de 2015, fa les consideracions següents:  
1. En la redacció definitiva de la modificació s'hauran d'incloure les determinacions de l'informe, preceptiu i vinculant, de la Direcció General d'Aviació Civil.  
2. S'haurà d'aportar una memòria de sostenibilitat econòmica.  
3. S'haurà d'incloure en la documentació amb caràcter normatiu:  
3.1. Llista d'instruments de planejament i programes aprovats després del Pla General d'Aldaia (aprovat per Acord de la CTU de 05.01.1990), relatius als àmbits més afectats per les servituds aeronàutiques i les dates d'aprovació de cada un d'aquests.  
  
3.2. S'ha de fer referència als possibles expedients afectats que es troben en tramitació i els pendents de desenvolupament, i expressar en la documentació amb caràcter normatiu les limitacions que s'han d'imposar, si escau, als sectors que no han sigut desenvolupats.  
4. S'haurà d'incloure un pla d'ordenació que reflectisca gràficament la gestió que han de realitzar en cada àmbit afectat les servituds o altres determinacions derivades del Pla Especial del Sistema General Aeroportuari de València (PESGAV), aprovat definitivament per Resolució del conseller del Territori i Habitatge de 8 de setembre de 2004, i de la revisió del Pla director de l'Aeroport de València (RPDAV) aprovat per Ordre FOM/3417/2010, de 29 de novembre, en funció del tipus d'afecció que corresponga.  
5. Respecte de l'àrea de cautela definida en el PESGAV i RPDAV:  
5.1. Incloure en la normativa urbanística, com a mínim, allò que s'ha indicat en el punt 4.2.3 de la proposta de modificació respecte de l'àrea de cautela.  
5.2. El sòl delimitat per l'àrea de cautela ha de ser conceptuat com a reserva dotacional de la xarxa primària.  
5.3. Aquesta àrea de cautela afecta, en el terme d'Aldaia, a algunes parcel·la lucratives (no dotacionals) de sòl urbà consolidat, per això, s'haurà d'aportar una anàlisi d'alternatives, que hauran de ser sotmeses a l'informe de la Direcció General d'Aviació Civil, en què es valoren les conseqüències de la qualificació com a reserva dotacional de la xarxa primària de la zona inclosa en l'àrea de cautela, on es descriga el següent:  
a) Classificació i qualificació prèvia dels terrenys afectats.  
b) Possibilitat d'establir un règim transitori.  
c) Limitacions derivades de la qualificació com a reserva dotacional de la xarxa primària.  
d) Previsió de la gestió de la reserva dotacional, incloent-hi la possibilitat de remissió de la gestió dels terrenys als casos establits en l'article 104 de la LOTUP  
e) Conseqüències de la gestió en la memòria de sostenibilitat econòmica, amb la ponderació de l'impacte d'aquesta qualificació en les diferents hisendes públiques afectades.  
El Servei Territorial d'Urbanisme de València també informa sobre que la modificació proposada afecta l'ordenació estructural i que, atés que la modificació no afectarà la classificació del sòl i que es limita a incorporar al planejament determinacions ja aprovades mitjançant altres instruments, es considera que, des de la competència urbanística d'aquest servei, de l'aprovació de la modificació no es derivaran efectes significatius en el medi ambient sempre que es tinguen en compte les consideracions realitzades en el seu informe.  
  
Realitzada l'anàlisi tècnica de la documentació presentada, es comprova que la proposta de Modificació núm. 34 del Pla General d'Aldaia té un caràcter exclusivament normatiu, que es tradueix en la pretensió d'incorporar en les normes urbanístiques, de manera més precisa i adequada, les afeccions i les servituds aeroportuàries, i també les restriccions i limitacions que sobre el territori, la seua planificació i les activitats que s'hi han de desenvolupar, es deriven de la presència de l'aeroport de València en el terme municipal d'Aldaia. Més encara, per la normativa sectorial implicada, es tracta d'un precepte legal sense el qual el planejament no pot aprovar-se definitivament.  
Per això, considerant tot l'anterior, des de la perspectiva ambiental, s'estima que la modificació puntual núm. 34 del Pla General d'Aldaia no comporta afecció sobre el medi ambient.  
  
G) Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix, en l'article 22, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
H) Proposta d'acord  
Analitzada la proposta de modificació puntual núm. 34 del Pla General d'Aldaia, cal considerar que aquesta actuació quedaria emmarcada en l'article 46.3 de la LOTUP per considerar que es tracta d'una modificació menor del Pla General.  
Per això, segons el que estableix l'article 51.2.b de la LOTUP, per considerar, d'acord amb els criteris de l'annex VIII d'aquesta llei, que la proposta de modificació puntual núm. 34 del Pla General d'Aldaia no té incidència significativa en el model territorial d'aquest municipi; no comporta afecció sobre elements del patrimoni natural; contribueix a aclarir i facilitar l'aplicació i la interpretació jurídica del planejament en aquelles zones del terme que estan afectades per aquestes servituds i afeccions aeronàutiques, i tenint en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de modificació puntual núm. 34 del Pla General d'Aldaia no presenta efectes significatius sobre el medi ambient.  
  
D'acord amb el que s'ha exposat, es resol: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 34 del Pla General d'Aldaia, d'acord amb els criteris de l'annex VIII de la LOTUP, per no tindre efectes significatius sobre el medi ambient, i correspon continuar la tramitació de la modificació del pla d'acord amb la seua normativa sectorial, amb el compliment de les determinacions següents abans de l'aprovació definitiva:  
  
1. La redacció final del document de planejament haurà de modificar-se en el sentit indicat en l'informe de la Direcció General d'Aviació Civil, del Ministeri de Foment i obtindre'n informe favorable exprés.  
  
2. En la redacció definitiva del document de planejament hauran d'incorporar-se les consideracions i els documents requerits pel Servei Territorial d'Urbanisme de València.  
Segons el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera aprovat la Modificació Puntual núm. 34 del Pla General d'Aldaia en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta.  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
Per tant, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la Modificació Puntual núm. 34 del Pla General d'Aldaia, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar a les persones interessades que contra aquesta resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa li notifique perquè en prenga coneixement i a l'efecte oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, d'acord amb el que autoritza l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 25 de maig de 2016.- El secretari de la Comissió d'Avaluació Ambiental: José del Valle Arocas.»  
  
  
«Informe ambiental i territorial estratègic  
Expedient: 120/2160-XZX.  
Títol: Modificació puntual núm. 2 de les normes subsidiàries.  
Promotor: Ajuntament d'Alcublas.  
Autoritat substantiva: Ajuntament d'Alcublas.  
Localització: Alcublas (València).  
  
La Comissió d'Avaluació Ambiental, en sessió celebrada el 25 de maig de 2016, va adoptar l'acord següent:  
Vista la proposta de l'informe ambiental i territorial estratègic de la modificació puntual núm. 2 de les normes subsidiàries d'Alcublas en els termes següents:  
El 9 de juny de 2015 va tindre entrada en el Registre General de l'antiga Conselleria d'Infraestructures Territori i Medi Ambient, la documentació relativa a la modificació puntual núm. 2 de les normes subsidiàries d'Alcublas, remesa pel Servei Territorial d'Urbanisme de València.  
  
1. Documentació presentada  
La documentació, en paper, la formen l'esborrany de la modificació i el document inicial estratègic amb el contingut previst en els apartats 50.1 i 50.2 de la LOTUP, per considerar l'òrgan promotor que resulta d'aplicació el procediment simplificat.  
  
2. Planejament vigent  
El planejament vigent a Alcublas són unes normes subsidiàries (NS) que van ser aprovades definitivament per la Comissió Territorial d'Urbanisme el 15 de novembre de 1990 (BOP de 18.01.1991). Han patit una modificació puntual sobre deficiències del planejament respecte d'una illa de sòl urbà semiconsolidat a la zona nord del centre.  
  
Les NS són anteriors a la LUV i, fins i tot, a la LRAU, i no han sigut homologades. Consultada la Base de Dades d'Avaluació Ambiental, no es té constància que aquestes foren avaluades.  
  
3. Objecte, descripció/característiques i justificació de la modificació puntual  
L'objecte d'aquesta modificació puntual és la requalificació de la parcel·la en què s'ubica l'antiga almàssera La Primitiva Alcublana, actualment sòl urbà d'ús residencial en zona Z-1, com a sòl urbà dotacional públic educativocultural de xarxa secundària (SQE).  
L'objectiu és preservar l'edifici existent i les instal·lacions que conté, mitjançant un nou ús com a aula etnològica que garantisca la seua supervivència a mitjà i llarg termini. S'assenyala que amb aquesta nova funció, com a element cultural important en aquest municipi de muntanya, a més d'evitar el seu abandó, degradació i consegüent ruïna física, es contribuirà a mantindre la qualitat urbana del seu entorn. Es menciona, en aquest sentit, entre altres, el que estableix la LOTUP (art. 11.2.b) en relació amb la revitalització dels nuclis rurals i revitalització dels seus immobles.  
L'edifici està situat al carrer San Agustín, núm. 17, d'Alcublas. És de propietat privada i està a nom de La Primitiva Alcublana (antiga cooperativa d'Alcublas). Té una superfície construïda de 244 m², distribuïda en planta baixa i planta primera, i la parcel·la en què s'ubica és de 122 m².  
S'indica que l'ús educativocultural proposat és compatible amb la zona d'ordenació, però l'Ajuntament, a causa de la importància històrica i etnològica d'aquesta xicoteta almàssera, que ha quedat intacta amb el pas del temps, prefereix dotar-la d'una major protecció i reservar-la com a dotació pública equipament, atés que pretén fer-hi una aula etnogràfica amb vocació de permanència en el temps.  
S'assenyala en la documentació que l'edifici, com a element arquitectònic, no té un interés especial i el seu aspecte exterior no és diferent d'un habitatge comú d'Alcublas, per la qual cosa «no està protegit pel catàleg de les NS». Les seues característiques (dimensions, composició de façana, finestres, fusteries, esquerdejats, motlures, situació entre mitgeres, nombre de plantes) són comparables amb la tipologia edificatòria comuna del centre i fan que ni tan sols es produïsca un «fora d'ordenació diferit» que requerisca modificar les ordenances de la zona Z-1 en què s'ubica.  
S'indica que la modificació comporta únicament delimitar aquest nou equipament públic la qual s'ajusta al solar actual de l'almàssera, i reflecteix el canvi en el plànol P-4 de les NS on figuren altres equipaments públics (els considerats centres d'interés públic i social).  
  
En l'actualitat l'edifici no manté cap tipus d'ús (no es produeix oli des de fa anys), però el seu estat de conservació és encara bo i requereix únicament un limitat treball de conservació. S'integra en l'entorn perfectament, com quan estava en ús, i està en uns dels carrers de més amplària d'Alcublas, on desemboca la plaça de San Agustín i abans d'abandonar el centre urbà per a anar a buscar el pont de la Ramblilla. Per això, i atés que no es pretén l'explotació industrial (producció d'oli), sinó la futura posada en valor com a aula etnogràfica, s'assenyala que la modificació no tindrà un impacte apreciable en el funcionament intern de la trama urbana.  
  
Atenent la qualificació com a equipament educativocultural de xarxa secundària (SQE), es considera que la modificació forma part de l'ordenació detallada.  
Atenent que no es preveu cap creixement urbà, ni la modificació de l'estat actual de l'almàssera (més enllà de la seua conservació o rehabilitació parcial, si escau), l'Ajuntament assenyala que la modificació no requereix un estudi de paisatge.  
Alternatives  
Com a alternativa es fa referència a una possible protecció de l'immoble via catàleg, però aquesta mesura no es considera suficient per al fi que es vol aconseguir, ja que, encara que amb això s'impedisca la modificació de l'edificació existent, es pretén dotar-la d'un ús específic, en aquest cas educativocultural, necessari per a la seua supervivència a mitjan i llarg termini.  
A més, s'indica en la documentació que Alcublas, desafortunadament, no disposa actualment de catàleg de béns i que atorgar un nivell de protecció en el suposat catàleg no atorga l'ús de dotació pública que amb la modificació es proposa, per considerar-la millor opció per a l'ús que es pretén aconseguir com a servei al municipi.  
  
  
Desenvolupament previsible  
La nova qualificació impossibilitarà convertir aquest edifici en habitatge o construir-ne un de nou sobre el solar on s'ubica, que amb el planejament vigent sí que seria possible.  
Es preveu com a únic desenvolupament la redacció d'un projecte de restauració per part de l'Ajuntament que el puga presentar com a aula etnogràfica.  
Possibles efectes  
No es preveuen afluències significatives de persones per a visitar la futura aula etnogràfica que puguen generar saturació en els accessos o aparcaments de les zones pròximes. Tampoc es considera que les instal·lacions existents estiguen afectades per increments de consums elèctrics, d'aigua potable o de sanejament.  
  
4. Consultes realitzades  
La direcció general competent en matèria d'avaluació ambiental, d'acord amb l'article 51.1 de la LOTUP, ha sotmés a consulta la documentació aportada, com a administracions públiques afectades, a:  
  
  
Consulta Informe Administració consultada  
 23.05.2016 CITMA. Servei Territorial d'Urbanisme  
23/06/15 11.03.2016 CITMA. Subdirecció General d'Ordenació, Planificació i ATE.  
Servei d'Infraestructura Verda i Paisatge  
23/06/15 15.07.2015 Conselleria d'Educació, Cultura i Esport.   
Unitat d'Inspecció del Patrimoni  
 Historicoartístic.  
  
  
Nota: els informes emesos es publicaran en la pàgina web www.agroambient.gva.es/eae juntament amb l'informe ambiental i territorial estratègic.  
  
5. Identificació i valoració dels possibles efectes sobre el medi ambient  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de la certesa en la determinació de l'existència d'efectes significatius sobre el medi ambient, després de la consulta a les administracions públiques afectades a les quals fan referència els articles 48.d i 51.1 de la LOTUP.  
  
Paisatge  
De conformitat amb el que estableix l'article 6 de la LOTUP, el paisatge s'ha d'integrar en totes les polítiques sectorials que hi incidisquen, a escala territorial, supramunicipal i local, mitjançant la incorporació en els seus plans i projectes de condicionants, criteris o instruments de paisatge, en funció de l'abast de les distintes actuacions i del paisatge afectat.  
L'11 de març de 2016, el Servei d'Infraestructura Verda i Paisatge informa que la requalificació de la parcel·la d'ús residencial a sòl dotacional no tindrà una incidència significativa en el paisatge, atés que es manté l'edificació existent, per la qual cosa no s'alteren ni el caràcter ni la percepció del paisatge urbà d'Alcublas i, per tant, no és necessària la incorporació d'un instrument de paisatge.  
Indica, a més, que de conformitat amb l'article 44 de la LOTUP, correspon a la conselleria informar sobre els instruments de paisatge quan l'aprovació del pla siga autonòmica. Per això, quant a la modificació objecte d'informe, si totes les seues determinacions afecten l'ordenació detallada, sense alterar l'estructural, per tractar-se de la creació d'una dotació de la xarxa secundària i d'un edifici no catalogat pel seu valor cultural, la competència per a la valoració de possibles mesures d'integració paisatgística que s'han d'incorporar a les normes subsidiàries serà municipal.  
  
Patrimoni cultural  
El 15 de juliol de 2015, el Servei Territorial de Cultura i Esport, en relació amb el compliment de la Llei 4/1998, d'11 de juny, de la Generalitat Valenciana, del Patrimoni Cultural Valencià (i les seues modificacions), recorda l'obligació que tenen els ajuntaments d'aprovar provisionalment un catàleg de béns i espais protegits d'àmbit municipal, segons el que exigeix la disposició transitòria tercera. S'assenyala que el seu incompliment posa en situació de vulnerabilitat, no sols al bé que amb la modificació es pretén protegir, sinó a tot el patrimoni cultural del municipi.  
No obstant això, informa que considera oportuna la modificació de planejament, atenent la importància històrica i etnològica de l'almàssera i la situació de vulnerabilitat existent exposades per l'Ajuntament, i assenyala que per a obtindre informe favorable en la matèria s'haurà de presentar una nova documentació que complete la presentada amb les exigències de l'article 47 de la mencionada llei, per a la qual cosa indica certs aspectes que s'han de tindre en compte en relació amb el seu contingut i formalització.  
  
Aspectes urbanístics  
El 23 de maig de 2016, el Servei Territorial d'Urbanisme indica que la documentació haurà de diferenciar, d'acord amb el que estableix l'article 34 de la LOTUP, la documentació amb eficàcia normativa. Estima que, atés que s'incrementen les dotacions públiques, no s'incompleix el que preveu l'article 63.3 de la LOTUP i concreta algunes consideracions:  
- En la documentació amb caràcter normatiu s'haurà de precisar si, a més del canvi de qualificació a dotacional, es continua mantenint la zona d'ordenança actual Z-1 (segons apunta la memòria). Respecte d'això indica que, si no es modifiquen les condicions que regulen la parcel·la (zona Z-1) a pesar del canvi de qualificació ni s'altera l'aprofitament tipus, es considera que la modificació afecta l'ordenació detallada i d'acord amb la LOTUP (art. 44) l'aprovació definitiva correspon a l'ajuntament.  
- No obstant això, si l'edifici que es proposa preservar ha de catalogar-se com a bé de rellevància local (atenent el que dispose la conselleria competent en matèria de cultura) sí que s'estarà incidint en determinacions de l'ordenació estructural.  
- En fases posteriors, es completarà la documentació sobre sostenibilitat econòmica, la qual ha d'adjuntar certs documents.  
No obstant això, el Servei Territorial d'Urbanisme informa que, amb les excepcions efectuades, des de la visió de les seues competències urbanístiques, no es derivaran efectes significatius sobre el medi ambient i es recorda, en el cas que quede justificat que les determinacions afecten únicament l'ordenació detallada, que s'ha de remetre una còpia digital del pla per a la inscripció en el Registre Autonòmic d'Instruments de Planejament Urbanístic d'acord amb la LOTUP (art. 57.2).  
  
Realitzada l'anàlisi tècnica de la documentació presentada, consultada la cartografia temàtica del visor de la Generalitat i vistos els informes rebuts, es considera que la Modificació Puntual núm. 2 de les normes subsidiàries d'Alcublas proposada, sense perjudici que hagen de ser ateses les qüestions assenyalades en els informes en matèria de patrimoni cultural i d'urbanisme, no presenta efectes significatius sobre el medi ambient.  
  
6. Consideracions jurídiques  
L'avaluació ambiental estratègica és l'instrument de prevenció, establit en la Directiva 2001/42/CE del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'Avaluació Ambiental, i al dret autonòmic mitjançant la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
El Reial Decret Legislatiu 7/2015, de 30 d'octubre, pel qual s'aprova el Text Refós de la Llei de Sòl i Rehabilitació Urbana, estableix, en l'article 22, que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
7. Proposta d'acord  
Segons el que estableix l'article 51 de la LOTUP, d'acord amb els criteris de l'annex VIII d'aquesta llei, per considerar que la modificació de pla avaluada no influeix en altres plans o programes; que no té incidència en el model territorial vigent en el municipi ni produeix increment significatiu en el consum de recursos, i que no comporta afecció sobre elements del patrimoni natural, tenint en compte les consultes realitzades, es pot concloure que el procediment d'avaluació ambiental simplificada és suficient per a determinar que la proposta de modificació puntual núm. 2 de les normes subsidiàries d'Alcublas no presenta efectes significatius sobre el medi ambient, sense perjudici que hagen de ser ateses les consideracions indicades en l'informe del Servei Territorial de Cultura.  
D'acord amb el que s'ha exposat, es proposa: emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 2 de les normes subsidiàries d'Alcublas, d'acord amb els criteris de l'annex VIII de la LOTUP, per no tindre efectes significatius sobre el medi ambient. Per tant, correspon continuar la tramitació de la modificació de pla d'acord amb la seua normativa sectorial, si bé hauran de complir-se els condicionants següents:  
- Haurà de completar la documentació d'acord amb el que assenyala l'informe del Servei Territorial de Cultura de 15 de juliol de 2015, que informa que «l'estudi de l'interés patrimonial de l'immoble objecte de la modificació [...] haurà de destacar els valors concrets de l'immoble, el grau de protecció i el tipus d'intervenció possible segons els criteris establits en l'epígraf g de l'article 39.2 de l'esmentada Llei de Patrimoni (Cultural)» i obtindre, abans de l'aprovació definitiva, el preceptiu informe en aquesta matèria. Si la modificació requereix la catalogació del bé immoble, la modificació serà d'ordre estructural i d'aprovació autonòmica, per part de la Comissió Territorial d'Urbanisme.  
  
- Haurà de completar la documentació d'acord amb el que assenyala l'informe de 23 de maig de 2016, del Servei Territorial d'Urbanisme, atenent les consideracions hi efectuades, i justificar que la modificació afecta únicament l'ordenació detallada.  
Segons el que estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera aprovat el Pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la modificació.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què fa referència l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, de conformitat amb el que disposa l'article 3.2 del Decret 230/2015, de 4 de desembre, del Consell, pel qual s'aprova el reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
Per tant, la Comissió d'Avaluació Ambiental acorda emetre informe ambiental i territorial estratègic favorable en el procediment simplificat d'avaluació ambiental i territorial estratègica de la modificació puntual núm. 2 de les normes subsidiàries d'Alcublas, per considerar que no té efectes significatius en el medi ambient, amb el compliment de les determinacions que s'inclouen en l'esmentat informe.  
Notificar a les persones interessades que contra aquesta resolució, per no ser un acte definitiu en via administrativa, no pot interposar-se cap recurs; la qual cosa no és inconvenient perquè puguen utilitzar-se els mitjans de defensa que en el seu dret consideren pertinents.  
La qual cosa li notifique perquè en prenga coneixement i a l'efecte oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que se'n deriven, d'acord amb l'article 27.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP-PAC).  
  
València, 25 de maig de 2016.- El secretari de la Comissió d'Avaluació Ambiental: José del Valle Arocas.»  
  
València, 19 de setembre de 2016.- El director general de Medi Natural i d'Avaluació Ambiental: Antoni Marzo i Pastor.